เขียนย่อหน้าเกี่ยวกับ วิธีการปรับโครงสร้างกิจการภายใต้กฎหมายไทย
สำหรับวิธีการปรับโครงสร้างกิจการภายใต้กฎหมายไทย จะมีอยู่ 4 วิธีด้วยกัน วิธีแรก คือ การโอนหุ้น เป็นวิธีที่มีขั้นตอนน้อยที่สุดก็จริง แต่ก็ต้องพิจารณาเกี่ยวกับกรณีผู้โอนเป็นนิติบุคคล ราคาที่กำหนดในการโอนหุ้นที่เป็นไปตามราคาตลาดตามประมวลรัษฎากร และภาระภาษี ภาระหน้าที่ทางกฎหมายและภาษีอื่นของผู้ขายหุ้น วิธีที่ 2 คือ การโอนกิจการทั้งหมด ไปยังบริษัทผู้รับโอน วิธีที่ 3 คือ การควบรวมกิจการของทั้งสองบริษัทเป็นบริษัทใหม่ และวิธีสุดท้าย คือ การโอนกิจการบางส่วน ไปยังบริษัทผู้โอน

บทเรียนจากย่อหน้านี้

การปรับโครงสร้างกิจการภายใต้กฎหมายไทยมี 4 วิธี ซึ่งการเลือกใช้วิธีใด ขึ้นอยู่กับสถานการณ์ของแต่ละบริษัท ดังนี้ 


1. การโอนหุ้น เป็นวิธีที่มีขั้นตอนน้อยที่สุด แต่การปรับโครงสร้างด้วยวิธีนี้มีสิ่งที่ต้องพิจารณา คือ กรณีผู้โอนเป็นนิติบุคคลราคาที่กำหนดใช้ในการโอนหุ้นควรเป็นไปตามราคาตลาดตามประมวลรัษฎากร และมีภาระภาษีกรณีมีกำไรจากเงินลงทุน (Capital Gains Tax) รวมถึงภาระหน้าที่ทางกฎหมายและภาษีอื่นของผู้ขายหุ้นด้วย ไม่ว่าผู้ขายจะเป็นนิติบุคคล หรือบุคคลธรรมดา ซึ่งจะมีความแตกต่างกัน เช่น การโอนขายหุ้นของบุคคลธรรมดาจะต้องนำกำไรจากการขายหุ้นเฉพาะส่วนที่ตีราคาเป็นเงินได้เกินกว่าที่ลงทุน มารวมคำนวณเป็นรายได้เพื่อเสียภาษีเงินได้บุคคลธรรมดา ซึ่งปัจจุบันเรียกเก็บในอัตราก้าวหน้า (Progressive Tax Rate) ร้อยละ 5-35 ของเงินได้สุทธิ ส่วนการโอนขายหุ้นของนิติบุคคล จะต้องนำกำไรจากการขายหุ้นดังกล่าวมารวมคำนวณเป็นรายได้ ซึ่งปัจจุบันอัตราเรียกเก็บมาตรฐานคือร้อยละ 20 ของกำไรสุทธิ การปรับโครงสร้างด้วยวิธีนี้มักนิยมใช้ในกลุ่มบริษัทที่ไม่ได้มีรายการระหว่างกันเป็นจำนวนมาก และต้องการวางแผนรูปแบบการรับเงินปันผลจากบริษัทในเครือเพื่อให้ได้รับสิทธิประโยชน์ในการยกเว้นภาษีเงินได้นิติบุคคล เป็นต้น 
 

2. การโอนกิจการทั้งหมด เป็นวิธีการรวมบริษัทที่ทรัพย์สิน หนี้สิน สิทธิและภาระหน้าที่ของบริษัทผู้โอนจะโอนไปยังบริษัทผู้รับโอน และบริษัทผู้โอนก็ต้องดำเนินการเลิกกิจการภายในปีบัญชีที่มีการโอนกิจการเกิดขึ้น เพื่อให้เป็นไปตามเงื่อนไขของสิทธิประโยชน์ทางภาษีที่จะได้รับยกเว้นภาษีทั้งหมด อย่างไรก็ตามยังคงมีค่าธรรมเนียมในอัตราร้อยละ 2 ของกรมที่ดินเนื่องจากการโอนที่ดินและสิ่งปลูกสร้างจะไม่ได้รับยกเว้นในกรณีนี้ ดังนั้นหากเป็นธุรกิจที่มีการถือครองที่ดินเป็นจำนวนมากอาจไม่เหมาะกับวิธีการนี้ 


3. การควบรวมกิจการ เป็นวิธีการรวมบริษัทที่ทรัพย์สิน หนี้สิน ส่วนผู้ถือหุ้น และภาระหน้าที่ของทั้งสองบริษัทจะรวมกันกลายเป็นบริษัทใหม่ และได้รับสิทธิประโยชน์ทางภาษี โดยจะได้รับยกเว้นภาษีทั้งหมด ซึ่งรวมถึงค่าธรรมเนียมในการโอนที่ดินด้วย ดังนั้นธุรกิจที่มีการถือครองที่ดินเป็นจำนวนมากอาจพิจารณาวิธีการนี้ การควบรวมกิจการและการโอนกิจการทั้งหมดเป็นวิธีการที่แก้ปัญหาเรื่องการกำหนดราคาโอนมากที่สุด เพราะเป็นการรวมบริษัทที่มีต้นทุนคล้ายกันมาไว้ที่บริษัทเดียว 
 

4. การโอนกิจการบางส่วน เป็นวิธีการโอนหน่วยธุรกิจบางส่วนของบริษัทผู้โอน ไปยังบริษัทผู้โอน โดยที่บริษัทผู้โอนจะต้องหยุดการประกอบกิจการที่โอนด้วย ทั้งนี้การโอนกิจการบางส่วนโดยทั่วไปแล้วจะเกิดจากบริษัทที่ต้องการเปลี่ยนรูปแบบการดำเนินธุรกิจของบริษัท หรือต้องการขายธุรกิจบางส่วนออกไป ทั้งนี้เงื่อนไขการได้รับสิทธิประโยชน์ทางภาษีในรูปแบบนี้มีเงื่อนไขและรายละเอียดที่ต้องศึกษา และภาษีที่ได้รับยกเว้นจะมีเพียงภาษีมูลค่าเพิ่ม ภาษีธุรกิจเฉพาะ และอากรแสตมป์เท่านั้น
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน